મિડ-ડે કપની સાતમી સીઝનમાં ગઈ કાલે ક્વૉર્ટર ફાઇનલના જંગનાં પરિણામોએ સેમી-ફાઇનલની મૅચો લાઇન-અપ કરી દીધી હતી. એમાં મજબૂત ટીમોએ પોતાનો પર્ફોર્મન્સ યથાવત્ જાળવી રાખી દર્શકોને મિજાજ દેખાડી દીધો હતો. સેમી-ફાઇનલના જંગમાં આજની પ્રથમ મૅચમાં છેલ્લાં ત્રણ વરસની ચૅમ્પિયન ચરોતર રૂખી અને ૨૦૦૮ અને ૨૦૦૯ની ચૅમ્પિયન વાગડ વીસા ઓસવાળ જૈન ટકરાશે ત્યારે આ મુકાબલો અભૂતપૂવર્‍ બની રહેશે. જ્યારે બીજી મૅચમાં ૨૦૧૧ અને ૨૦૧૨માં રનર-અપ રહેલી મજબૂત ટીમ હાલાઈ લોહાણા અને ૨૦૧૦માં રનર-અપ રહેલી કચ્છી વીસા ઓસવાળ જૈન વચ્ચે ફાઇનલમાં જગ્યા મેળવવા માટે યુદ્ધ થશે.